E L Ő T E R J E S Z T É S

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2020. június 23-i ülésére**

**Tájékoztató „A helyi identitás és kohézió erősítése Szombathelyen” című projektről**

Szombathely Megyei Jogú Város Közgyűlése a 273/2018. (X.25.) Kgy. sz. határozatában döntött a „TOP-6.9.2-16 A helyi identitás és kohézió erősítése” felhívásra benyújtandó projektről. A Közgyűlés döntésének megfelelően a pályázatot a Savaria Városfejlesztési Nonprofit Kft. mint konzorciumvezető - az AGORA Szombathelyi Kulturális Központtal konzorciumi partnerségben - 2018. október 31-én benyújtotta. A határozatban a Közgyűlés felkérte a pályázat benyújtóit, hogy a projektfejlesztési szakasz lezártát követően készítsenek tájékoztatót a projektről, amely tájékoztató a Közgyűlés és a Városstratégiai, Idegenforgalmi és Sport Bizottság januári ülésére elkészült. A Bizottság 15/2020. (I.28.) VISB számú határozata alapján a Bizottság márciusi ülésére egy részletes beszámolót szükséges előterjeszteni, amely bemutatja a 2019. évi tevékenységet, továbbá az azóta eltelt időszak tevékenységét. A Magyarország egész területére a 40/2020. (III.11.) Korm. rendelettel kihirdetett veszélyhelyzet miatti különleges jogrendre tekintettel a beszámoló a Bizottság júniusi ülésén kerül előterjesztésre.

A Savaria Városfejlesztési Nonprofit Kft. a tájékoztatót a 2020. márciusi ülésre elkészítette, amely jelen előterjesztés mellékletét képezi.

Kérem a Tisztelt Bizottságot, hogy a tájékoztatót elfogadni szíveskedjék!

**Szombathely, 2020. június „ ”**

**/: Dr. Horváth Attila :/**

**alpolgármester**

**HATÁROZATI JAVASLAT**

**…/2020. (VI.23.) VISB sz. határozat**

A Városstratégiai, Idegenforgalmi és Sport Bizottság „A helyi identitás és kohézió erősítése Szombathelyen” című projektről szóló tájékoztatót megtárgyalta és azt az előterjesztésben foglaltak szerint elfogadja.

**Felelős:** Tóth Kálmán, a Városstratégiai, Idegenforgalmi és Sport Bizottság elnöke

(A végrehajtásért:

Kalmár Ervin, a Városüzemeltetési és Városfejlesztési Osztály vezetője

Dr. Kovácsné Takács Klaudia, a Savaria Városfejlesztési Nonprofit Kft. ügyvezetője)

**Határidő:** azonnal